དེས་ན་གུས་པས་ད་རེས་དངོས་གཞིའི་སློབ་མའི་མཐར་ཕྱིན་དཔྱད་རྩོམ་དུ་བོད་ཀྱི་རྩོམ་རིག་གཞུང་ལུགས་ལ་མི་རིགས་རང་གི་ཁྱད་ཉམས་ལྡན་དགོས་པའི་སྐོར་ལ་རང་བློས་གང་ནུས་གང་ལྕོག་གིས་བོད་ཀྱི་རྩོམ་རིག་གཞུང་ལུགས་ཀྱི་འཕེལ་འགྱུར་ཞེས་པ་དང་།བོད་ཀྱི་རྩོམ་རིག་གཞུང་ལུགས་ལ་མི་རིགས་རང་གི་ཁྱད་ཆོས་ལྡན་དགོས་པའི་སྐོར།བོད་ཀྱི་རྩོམ་རིག་གཞུང་ལ་བཏོན་པའི་རེ་བ་ཞེས་ནང་དོན་གསུམ་གྱི་ཐོག་ནས་གླེང་ཁུལ་གྱིས་བྲིས་པ་ཡིན་མོད།རང་ན་སོ་ཕྲ་ཞིང་རྣམ་གཡེང་གི་གཞན་དབང་དུ་གྱུར་པ།རྩོམ་རིག་དགའ་ཞེན་ཕྲན་བུ་ཡོད་མོད་འབྲེལ་ཡོད་ཀྱི་ཤེས་བྱར་དེ་ཙམ་གྱིས་སྦྱང་པ་དམན་པས་མཐར་ཕྱིན་དཔྱད་རྩོམ་འདིར་མ་འདང་བ་དང་མ་གསལ་བའི་སྐྱོན་ངེས་པར་ཡོད་སྲིད་པས་མཁྱེན་དཔྱོད་ཡངས་པའི་དགེ་སློབ་ཡོངས་ནས་མི་རིགས་རྩོམ་རིག་ལ་དཔྱད་དུ་འཚལ་ལོ་ཞེས་ལྷག་བསམ་ལ་རྨ་མེད་པའི་ལར་ཞེན་ཞིག་དང་གཞོན་ནུའི་བསམ་ཕྱོགས་ཤིག་ནས་དཔྱད་རྩོམ་འདི་འདྲ་ཞིག་བྲིས་པ་ཡིན་པས་འདིས་ཕན་པའི་དགེ་ལས་སུ་འགྲོ་བ་ལས་གནོད་པའི་སྡིག་ལས་སུ་མི་འགྲོ་བར་ཤོག།